CELEX: 62018CN0328
Language: mt
Date: 2018-05-17 00:00:00
Title: Kawża C-328/18: Appell ippreżentat fis-17 ta’ Mejju 2018 mill-Uffiċċju tal-Proprjetà Intellettwali tal-Unjoni Ewropea mis-sentenza mogħtija mill-Qorti Ġenerali (L-Ewwel Awla) fis-7 ta’ Marzu 2018 fil-Kawża T-6/17 – Equivalenza Manufactory vs EUIPO – ITM Entreprises (Black Label by Equivalenza)

24.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 341/3
            
         
      Appell ippreżentat fis-17 ta’ Mejju 2018 mill-Uffiċċju tal-Proprjetà Intellettwali tal-Unjoni Ewropea mis-sentenza mogħtija mill-Qorti Ġenerali (L-Ewwel Awla) fis-7 ta’ Marzu 2018 fil-Kawża T-6/17 – Equivalenza Manufactory vs EUIPO – ITM Entreprises (Black Label by Equivalenza)
      (Kawża C-328/18)
      (2018/C 341/04)
      Lingwa tal-kawża: l-Ispanjol
      
         Partijiet
      
      
         Appellant: L-Uffiċċju tal-Proprjetà Intellettwali tal-Unjoni Ewropea (rappreżentant: J. Crespo Carrillo, aġent)
      
         Partijiet oħra fil-proċedura: Equivalenza Manufactory, S.L. e ITM Entreprises SAS
      
         Talbiet
      
      L-appellanti jitlobu li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata.
               
            
                  —
               
               
                  tikkundanna lir-rikorrenti quddiem il-Qorti Ġenerali għall-ispejjeż.
               
            
         Aggravji u argumenti prinċipali
      
      Il-Qorti Ġenerali kisret l-Artikolu 8(1)(b) tar-Regolament dwar it-trade mark tal-Unjoni Ewropea għar-raġunijiet li ġejjin:
      
                  1.
               
               
                  Il-Qorti Ġenerali tikkontradixxi lilha nnifisha billi tirrikonoxxi li hemm xebh viżiv u fl-istess ħin tiċħad li s-sinjali jixtiebħu mill-pjan viżiv;
               
            
                  2.
               
               
                  Il-Qorti Ġenerali twettaq żball billi tikkonferma mingħajr kundizzjonijiet l-allegata differenza kunċettwali evalwata mill-Bord tal-Appell;
               
            
                  3.
               
               
                  Il-Qorti Ġenerali twettaq żball meta teżamina d-drawwiet tax-xiri fil-kuntest tal-eżami tax-xebh tas-sinjali, minflok ma tagħmel dan fil-kuntest tal-evalwazzjoni globali tal-probabbiltà ta’ konfużjoni;
               
            
                  4.
               
               
                  Il-Qorti Ġenerali twettaq żball meta tiddikjara li s-sinjali kunfliġġenti ma jixxibħux, minkejja li rrikonoxxiet ix-xebh medju tagħhom mil-livell fonetiku.